Txabi Arnal

Javier Ignacio "Txabi" Arnal Gil (Ermua, Bizkaia, 1967ko otsailaren 10a) bizkaitar maisu eta idazlea da. Geografia eta Historian lizentziatua, Psikodidaktika doktoretza dauka Euskal Herriko Unibertsitatean eta bertan dihardu irakasle. Elkarlanean  Haur Hezkuntzarako metodo pedagogiko desberdinen egilea da eta idazle legez bere ipuin eta kontakizun motzek hainbat sari jaso dituzte, estatu zein nazioarte mailan.

 Biografia 
Ermuan jaio zen eta bertan joan zen eskolara ere. Gerora Gasteizera lekualdatu zen, ikasketa unibertsitarioak burutzera eta hiriburu horretan bizi da harrezkeroztik. 

Geografia eta Historian lizentziatua EHUn eta unibertsitate bereko doktorea, psikodidaktika arloan. Doktore-tesirako haur literaturan heriotzari egiten zaion trataera aztertu zuen eta 2011. urtean defendatu: El tratamiento de la muerte en el álbum infantil. Obras publicadas en castellano (1980-2008). Gaia hizpide hartuta, hainbat artikulu idatzi ditu eta han-hemenka hitzaldi ugari emandakoa da.

Gasteizen Euskal Herriko Unibertsitateko Hizkuntza eta Literaturako Didaktika Sailean lan egiten du, haur eta gazte literaturako irakasle gisa.

Haur literatura gustuko izan du betidanik: ipuinak, narrazio laburrak, komikiak… Bere umetako eta gaztetako irakurketak TBOak eta klasikoak izan ziren: Mortadelo eta Filemón, Pepe Gotera eta Otilio, Charles Dickens, Julio Verne… Horregatik agian, bere mesanotxean beti dago komikiren bat.

Idazteko lau osagai behar dituela aitortzen du: gogoa, denbora, protagonista bat eta abiapuntu bat. Horiek eskura dituenean ekiten dio idazteari. Ez du ipuina garatuta izaten, ez eskemarik eginda, nahiago izaten du paperera datorrenari lekua egiten joatea. Une larri eta kritikoena amaiera egiteko momentua ailegatzen denean da berarentzat, istorioaren bukaerari garrantzi handia ematen diolako. Inspirazioa albistegietako berri txar baten, kaleko gertakari barregarri baten edota sarri askoan animalietan ere topatu izan du. Lehen ipuina argitara eman zuenetik urte asko joan diren arren, aitortzen duenez berdin-berdin gozatzen du idaztearekin."Bizi gara mundu gero eta homogeneoago batean eta literaturak eragin dezake horren kontra. Umeak literaturaren bitartez ikasten du, denok ikasten dugu, adierazteko modu ezberdinak daudela, errealitate ezberdinak daudela, hizkuntza bera tuneatu daitekela, pentsamendu ezberdinak daudela… Umorea, umorea galdu dugu. Didaktikakeriak umorea lapurtu digu. Eta umorerik ez daukan gizarte bat, gizarte gaixoa da. Haur literaturan, zoritxarrez, batzuetan hori gertatzen da".                                                                                                                                                                                                                                                                            

Txabi Arnal Gil                                                                                                                                                                                           

 Lanak 
99 urte bitarteko neska-mutilentzat idazten duela azpimarratzen du eta bere ekoizpen gehiena euskaraz sortua izan da, baina gaztelaniaz ere argitaratu du, eta lanetako batzuk katalanera, galizierara, frantsesera, portugesera, ingelesera eta italierara itzuli dituzte. Anaia Manurekin batera bizpahiru liburu idatzi izan ditu eta eskoletarako material pedagogikoa sortzen ibilitakoa da ere.

 Haur literatura 
 Rasa "veeka" aritzen zen ardia (Desclée,1998).
 Hogeita bost Ipuin Motz (Desclée,1998).
 Marixa Poetisa (Ibaizabal,1999).
 Patu txakurra (1999).
 Harri harrigarria (Desclée,2000).
 Ardiak zenbatzen lorik hartzen ez baduzu... (2000)
 Lapikora? Bai zera!! (2002)
 Kroa-Kroa! Kroaziako printzesa (Desclée,2003).
 Arco de la luna (Ilargi adarra, Arco de la luna, Arco da lúa, L'arc de la lluna) (Kalandraka, 2003), .
 Una de dos (Una de dues) (La Galera. 2003),.
 Tres hermanas ladronas (Tres irmás ladroas, Tres germanes lladres, As três ladras) (OQO, 2007).
 Noeliaren arka. (Ibaizabal, 2007).
 Elefante maitemindua (Ibaizabal, 2008).
 Huracán (Furacán) (Kalandraka, 2009), .
 El corazón del sastre (O corazón do xastre, Le coeur du tailleur, O coraçao do alfaiate, Cuore di sarto) (OQO, 2009).
 Besos (Pintar-Pintar, 2010).
 Caja de Cartón (Caixa de cartón) (OQO, 2010).
 Nikolas (Nicolás). (Edebé-Giltza, 2012).
 El rompecabezas (O crebacabezas, Rompicapo).(OQO, 2012) (Manu Arnal Gilekin batera).
 Mago rosa (Mago rosa) (OQO, 2013).
 La ladrona de sellos. (Edelvives 2014).
 La leyenda de ZUM (The legend of ZUM, La llegenda de Zum, La leggenda di Zum). (NubeOcho, 2015).
 Izarra eta astoa. (Ibaizabal, 2015).
 Roni. (La Guarida, 2015).
 Ikazkina Olentzero bihurtu zenekoa (Elkar, 2016).
 El ladrón de sueños (Il ladro di sogni) (La Fragatina, 2016). (Manu Arnal Gilekin batera).
 Tigretón-to. (Nalvay, 2016).
 Hodeietan (Elkar, 2017)
 ¡Olé!  (La Guarida, 2017),
 La fantástica chica invisible. (Fun Readers, 2017).
 El arca de  Noelia (L’arca de la Noelia) (Milenio-Pagès, 2017),.
 Torlojuak (Elkar, 2018) (Edu Zelaieta Antarekin batera).
 Kar Kardantxilo (Gil Jilguero) (Edebé-Giltza, 2018), 
 El Reino del Banquete (El Regne del Banquet) (La Fragatina, 2018). 
 Muelles (La Guarida, 2019).
 Argalas (Huesos, Ossos) (Fun Readers, 2020).
 3 BUI3 (Edebé, 2020),    
 Tatxani handiaren azken trukoa (Elkar,2021) (Edu Zelaieta Antarekin batera).
 Berta Berezi (Erein, 2021) (Edu Zelaieta  Antarekin batera).
 SUPER-A (La Guarida., 2021)
 Neure zorria eta biok (Mi piojo y yo, O meu piollo e mais eu) (Triqueta Verde, 2021).
 Otso Arrautza (Un huevo de lobo, Un ovo de lobo) (Triqueta Verde, 2021).
 Hiru Lehoi (Elkar, 2022) (Edu Zelaieta  Antarekin batera).
 Gora gure alkate jakintsua! (Elkar, 2023) (Edu Zelaieta  Antarekin batera).
 Doña Olimpia y el canario (Abresueños, 2024) (Julio Antonio Blascok ilustratua)
 Supervaca y Supertopo (que lo que es ver, ve poco... por los ojos) (Librería Diagonal, 2025) (Alberto Albarranek ilustratua)

 Bestelakoak 

 Gárgolas de la Catedral Nueva de Vitoria-Gasteiz (Vitoria-Gasteizko Udal Argitarapen Zerbitzua,1994) (Mentxu Greño Beltrán de Guevara, Amelia Bartolomé Corcuera eta Iosu Corredera Pérezekin batera)
 Donde los  días nacen muertos (HIRU, 1997) (Manu Arnal Gilekin batera).
 Kili-Kolo proiektua. Haur Hezkuntza, 2 urte. (Ibaizabal, 2000). (Montse Meana eta Arantza Ibarrarekin batera)
 Zala eta Parta proiektu pedagogikoa. Haur Hezkuntza, 3 urte.(Ibaizabal, 2000).

 Sariak eta aitortzak 
Bere ipuin eta kontakizun laburrek hainbat sari jaso dituzte, nazioartekoak asko, eta ohorezko izendapenak izan dituzte ere:
 1997an, Gasteizko Sexismoaren Aurkako II. Ipuin Lehiaketa, Zatitxoa
 2010ean, Anuaria Saria, Besos.

 2010ean, Libururik onenak ume eta gazteentzat. Banco del libro de Venezuela, Caja de Cartón.
 2011an, Municheko White Raven, Caja de Cartón. 
 2012an, Aipamen berezia, Albun Ilustratuaren Lehen Nazioarteko Edelvives Lehiaketa, La Princesa y el sapo.
 2012an, Vittoria Samarelli Saria, El Corazón del Sastre.
 2015an, Hobekien editatutako liburuak, Gazte eta Haur Literatura. Ministerio de Educación, Cultura y Deporte, La leyenda de Zum.
 2023an, OEPLIJk (Organización especial para el Libro Infantil y Juvenil), Espainiar Estatuan 2022 urtean eta hizkuntza ofizial guztietan argitaratutako 200 liburu onenen bere katalogoan sartu zuen Hiru Lehoi ipuina.
 2023an, Gehiago gara Saria. Bizipoza eta Hil Argi elkarteak.
 2024an, JUUL Saria, 8-10 urte bitarteko umeei zuzendutako liburuen kategorian Gora gure alkate jakintsua! lanagatik

 Erreferentziak 

 Kanpo estekak 

Kategoria:Euskarazko haur literaturako idazleak
Kategoria:Bizkaiko idazleak
Kategoria:Ermuarrak
Kategoria:Euskal Herriko Unibertsitateko ikasleak
Kategoria:Bizkaiko irakasleak